Procesul verbal al ședinței din data de 31.12.2015
Ședința a fost condusă de Manager General, Dr. Grasu Alis. 
În deschiderea ședinței s-a făcut prezența microstațiilor.
Dr. Grasu Alis a anunțat că au venit echipamentele: bluze și pantaloni “all-season”, bocanci cu talpă foarte flexibili cu talpă antiderapantă. 
S-a dat o notă de serviciu prin care se cere ca toate materialele sanitare achiziționate să se regăsească pe mașină.
S-a prezentat un guler cervical utilizabil în traumatismul de coloană cervicală. De asemenea s-a prezentat un tip de șervețele ce pot dezinfecta orice instrumentar medical. S-a prezentat și o cremă antibacteriană care poate fi folosită de personalul operativ ca protecție antimicrobiană.
Dr. Grasu Alis i-a mulțumit doctorului Stoicescu Dan pentru activitatea depusă ca șef de microstație la microstația Săftica, precum și pentru activitatea depusă de decenii ca medic la Serviciul de Ambulanță București-Ilfov. La microstația Săftica a fost numit medic coordonator dr. Niculescu Gheorghe.  De asemenea, microstației Săftica i-au fost repartizate două echipaje de tip C.
S-au abordat probleme administrative ale microstațiilor.
Așa cum s-a convenit pentru ședințele săptămânale, au fost predate Directorului Medical de către fiecare microstație situațiile STEMI, resuscitări și intubări.

În finalul ședinței caietele de control de la microstații au fost  semnate de managerul general.

